CELEX: C2005/257/06
Language: sk
Date: 2005-10-15 00:00:00
Title: Vec C-307/05: Návrh na začatie prejudiciálneho konania podaný rozsudkom Juzgado de lo Social de San Sebastián (Španielsko) zo 6. júla 2005, ktorý súvisí s konaním: Yolanda Del Cerro Alonso proti Osakidetza (Servicio Vasco de Salud)

15.10.2005   
            
            
               SK
            
            
               Úradný vestník Európskej únie
            
            
               C 257/3
            
         Návrh na začatie prejudiciálneho konania podaný rozsudkom Juzgado de lo Social de San Sebastián (Španielsko) zo 6. júla 2005, ktorý súvisí s konaním: Yolanda Del Cerro Alonso proti Osakidetza (Servicio Vasco de Salud)
   (Vec C-307/05)
   (2005/C 257/06)
   Jazyk konania: španielčina
   Juzgado de lo Social de San Sebastián (Španielsko) podal rozsudkom zo 6. júla 2005 na Súdny dvor Európskych spoločenstiev návrh na začatie prejudiciálneho konania podľa článku 234 ES, ktorý súvisí s konaním: Yolanda Del Cerro Alonso proti Osakidetza (Servicio Vasco de Salud) a bol doručený kancelárii Súdneho dvora 4. augusta 2005.
   Juzgado de lo Social de San Sebastián žiada Súdny dvor, aby rozhodol o nasledujúcich otázkach:
   
               1)
            
            
               Keď smernica 1999/70/ES (1) stanovuje, že s pracovníkmi na dobru určitú sa nesmie zaobchádzať nepriaznivejšie, ako so stálymi pracovníkmi, platí to aj pre ekonomické podmienky?
            
         V prípade kladnej odpovede:
   
               2)
            
            
               Predstavuje skutočnosť, že článok 44 zákona č. 55/2003 zo 16. decembra 2003, rámcový zákon upravujúci služobný pomer pracovníkov v zdravotníctve, stanovuje nemožnosť prijímania ekonomickej dávky za odpracované roky pre pracovníkov na dobu určitú, postačujúci objektívny dôvod pre jej nepriznanie?
            
         
               3)
            
            
               Predstavujú dohody uzavreté medzi odborovými organizáciami ako zástupcami pracovníkov a vedeniami podnikov postačujúce objektívne dôvody pre nepriznanie dávky za odpracované roky dočasným pracovníkom?
            
         
      (1)  Rady z 28. júna 1999 o rámcovej dohode o práci na dobu určitú, ktorú uzavreli ETUC, UNICE a CEEP. Ú. v. ES L 175, 10.7.1999, s. 43.